सुदीक्षा भाटी मृत्यू प्रकरणाच्या तपासासाठी पोलिसांकडून SIT ची स्थापना\nसुदीक्षा तिच्या काकांबरोबर जात असताना काही तरुणांनी तिचा पाठलाग केला आणि त्यात तिचा मृत्यू झाल्याचा दावा कुटुंबीयांनी केला होता. त्यानंतर या घटनेवर देशभरातून तीव्र प्रतिक्रिया उमटल्या. यानंतर उत्तर प्रदेश पोलिसांनी या तपासासाठी विशेष पथकाची स्थापना केली आहे. 

उत्तर प्रदेशातल्या बुलंदशहरात मोटरसायकलवरून पडून सुदीक्षा भाटी या तरुणीचा मृत्यू झाला. काका सोबत मोटरसायकलवरून जाताना छेडछाड करणाऱ्या तरुणांनी पाठलाग केल्याने हा अपघात झाल्याचा दावा कुटुंबाने केलाय. 

तर दुसरीकडे बुलंदशहरचे जिल्हाधिकारी रविंद्र कुमार यांनी दिलेल्या माहितीमध्ये अशा प्रकारची छेडछाड झाल्याचा उल्लेख नाही.

दोन वर्षांपूर्वी अमेरिकेतल्या मॅसेच्युसेट्मधल्या बॅबसन कॉलेजमध्ये शिकण्यासाठी तब्बल 3.83 कोटी रुपयांची स्कॉलरशिप मिळाल्याने सुदीक्षाचं नाव बातम्यांमध्ये झळकलं होतं. 

ऑगस्ट 2018मध्ये अमेरिकेला शिक्षणासाठी गेलेली सुदीक्षा कोरोना व्हायरसचा संसर्ग पसरायला लागल्यानंतर जून महिन्यात भारतात परतली होती.

काकांसोबत मोटरसायकलवरून नातेवाईकांना भेटण्यासाठी सिकंदराबादला जात असताना काही तरुणांनी त्यांच्या मोटरसायकलचा पाठलाग सुरू केला. या तरुणांनी सुदीक्षाच्या काकांच्या मोटरसायकलच्या जवळ येत स्टंट्स करायला सुरुवात केली. या बाईकस्वारांनी अचानक जवळ येत ब्रेक मारल्याने सुदीक्षाच्या काकांना तोल सांभाळणं कठीण गेलं. यात जमिनीवर फेकली गेलेली सुदीक्षा डोक्यावर आपटली आणि तिचा जागीच मृत्यू झाल्याचं झी न्यूजनेम्हटलंय.

NDTV ने सुदीक्षाचे काका सतेंभर भाटी यांचा अनुभव बातमीत दिलाय. यात या अपघाताविषयी त्यांनी सांगितलं, "आम्ही बुलंदशहर नगर ओलांडून गावात शिरलो तेव्हा एका बाईकने आम्हाला अनेकदा ओव्हरटेक केलं. तो मोटरसायकलस्वार अतिशय बेदरकारपणे चालवत होता. त्याने स्टंट्स करायला सुरुवात केली. मी माझ्या मोटरसायकलचा वेग कमी केला पण इतर बाईकची आम्हाला धडक बसली. आम्ही दोघेही पडलो पण माझ्या पुतणीला डोक्यावर जखमा झाल्या. मला दुसऱ्या बाईकस्वाराला ओळखता आलं नाही. आमच्या अपघातानंतर तो लगेच पळून गेला."

पण ANI ने दिलेल्या माहितीनुसार सुदीक्षाचे काका बाईक चालवत असल्याची माहिती चुकीची असून तिचा अल्पवयीन भाऊ मोटरसायकल चालवत होता आणि त्यांनी हेल्मेट घातलं नसल्याचं बुलंदशहराचे जिल्हाधिकारी रविंद्र कुमार यांनी म्हटलंय. 

सुदीक्षा आपल्या भावासोबत मामाकडे मोटरसायकलवरून जात असताना...\n\ntl;dr:
अमेरिकेतील बॉब्सन कॉलेजमध्ये शिक्षणासाठी अंदाजे चार कोटी रुपयांची स्कॉलरशिप मिळालेल्या बुलंदशहरातील सुदीक्षा भाटी मृत्युप्रकरणात पोलिसांनी स्पेशल इनवेस्टिगेशन टीमची स्थापना केली आहे.